อยากสอบถามว่า ควรหาแผนกใดคะ เพศหญิง อายุ 21ปี เริ่มมีอาการวันพุธ 3 ก.ค. 62 มีอาการปัสสาวะบ่อย ทุก ชม. หรือ 30นาที ปัสสาวะทีละน้อยแต่ถี่มาก ไม่มีเลือดหรืออะไรปนออกมา ปวดท้องน้อยมาก ลุกขึ้นมาเข้าห้องน้ำตลอด จนทำให้ไม่ได้นอนเลย3วันแล้ว นอนได้แค่1-2ชม. จนเช้าก็ยังคงนอนไม่ได้ อ่อนเพลียไม่มีแรง ปวดหัว มีไข้ ปวดหลัง,แขน ต้นขา,ขาหนีบ ศุกร์ 5 ก.ค. 62 ปัสสาวะบ่อยเหมือนเดิม อาการเดิม แต่ขาเริ่มปวดหน่วงๆเดินไม่ถนัด ขาอ่อนไม่ค่อยมีแรง
สวัสดีค่ะ การวินิจฉัยที่เป็นไปได้-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด ปัสสาวะบ่อย และรู้สึกว่าปัสสาวะไม่สุด ร่วมกับปวดหน่วงท้องน้อย-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในควรไปพบแพทย์เพื่อตรวจปัสสาวะยืนยันการวินิจฉัย ถ้าพบว่าเป็นกระเพาะปัสสาวะอักเสบจริงจะได้รับยาฆ่าเชื้อและควรไปติดตามอาการตามนัดการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย และพักผ่อน